Gallunia

Gallunia er landet helt til vest på kontinentet, Correaum, og er dermed preget av en kald nordvestlig vind i de nordlige strøkene i landet. Mot syd står solen ganske høy om sommeren og gir mulighet til å dyrke en rekke frukt, inkludert sitrus, dadler og druer. Hovedstaden, Acree Terram, ble valgt som ny hovedstad etter at den forrige ble ødelagt i Skjebnenatten. Gallunia har også enorme steinbrudd som leverer også mesteparten av marmoren som blir brukt på kontinentet. Landet grenser til Cucor i norg og Laruland i øst.

Mye av tekstilproduksjonen på kontinentet foregår også i Gallunia, store åkre av bomullsplanter og lin finnes rundt i landet. Siden det krever en del arbeidere for å drive med disse virksomhetene har det ført til et større klasseskille blant det gallunske folket. Noe som har satt dype spor i landets kultur.

I Gallunia finner man flest mennesker, men også flere gnomer, dverger og genasi.

Etternavn i landet følger en mer italiensk struktur som for eksempel: da Pietra, Rossi, Lombardi, Arcetano, Dalla Costa og Bongiovanni.

### Steder i Gallunia

#### Boscoskogen

I de nordlige delene av landet, som ligger nord for Arret, ligger Boscoskogen, en skog som ble halvert etter at muren rundt Arret ble reist. For det meste brukes skogen her til jakt, men klimaet her har gjort det til et veldig attraktivt område for nøtteplantasjer. Den største byen i Boscoskogen heter Terra Erbosca,

#### Den tidligere staten Ores, Gallunia

Ødelagt stat i Gallunia som ble ødelagt i Skjebnenatten. Hovedstaden, Satus Terram, lå her tidligere og i ettertid har innbyggerne av Gallunia jobbet iherdig med å bygge en mur rundt Arret. Kun de mest vågale eventyrerne vil gå inn i sonen for å finne gamle gjenstander, og det er enda færre som får den nødvendige tillatelsen til å dra inn.

#### Meridionali

Den sydligste regionen i Gallunia er Meridionali, det er her hoveddelen av landets agrikultur ligger. En stor andel av dem fokuserer på druer til vinproduksjon, men man finner også flere åkere med korn og fruktplantasjer i området. Flere av de større vingårdene har ansatt tjenestene til prester av Vida, som går rundt og passer på at vinrankene har riktig mengde vann og næring.

Regionen har tre landsbyer og en større by, nærmere bestemt landes sydligste havneby, Porto Meri, som fungerer som hovedhavnen for vineksporten til Gallunia. Meridionali har, i tillegg til Porto Meri, også landeveisbyen Traspo i nordvest, Porto Alberi som ligger sørøst og Porto Occi i vest.

#### Pietra

Denne lille byen, Pietra, ligger syd for Acree Terram og har hovedsaklig konsentrert seg om steinbrudd og slikt. Byen har bare noen få hundretalls innbyggere, som nesten alle jobber i et eller annet steinbrudd. Byen ligger like ved elven, Fiume di Pietra, som har tørket inn for mange århundrer siden, men lagt igjen en dyp ravine som splitter byen mellom nord og syd.

#### Sarta

En mellomstor by øst for Acree Terram. Rundt 5000 innbyggere. Byens befolkning livnærer seg for det meste på utforming og produksjon av en rekke tekstiler. Byen har flere spinnerier og nesten alle i byen jobber med tekstiler. Fra bøndene som har store bomull- og linåkere til veverne i fabrikken. Det er også en skredder i byen, men de jobber mest med arbeidsklær og gjør noen oppdrag for lederen av byen, Doge di Sarta (Atilus di Sarta)